Ættingjar þeirra sem voru um borð í flugvélinni hafa verið kallaðir til herstöðvar flughersins í Santiago . AP / Luis Hidalgo Enn hafa engar borist af Hercules-flugvél frá Chile sem hvarf á leiðinni til Suðurlandsskautsins í gærkvöldi . 38 voru um borð í flugvélinni en gert er ráð fyrir að hún hafi hrapað . Fjögur skip og tíu flugvélar eru notaðar til leitarinnar og hafa yfirvöld Úrúgvæ og Argentínu einnig sent flugvélar til aðstoðar . Í tilkynningu frá flughernum segir að vélin , sem er af Hercules gerð , hafi lagt af stað frá flugvellinum í Punta Arenas rétt fyrir klukkan átta í gærkvöldi að íslenskum tíma og um klukkustund síðar hafi samband rofnað við flugvélina . Þá hafði henni verið flogið rúmlega helming leiðarinnar . Fyrstu eftirlitsflug yfir svæðið þar sem sambandið slitnaði skilaði engum árangri , þar sem engin ummerki sáust um flugvélina . Veður hefur verið gott á svæðinu . Þá var nægt eldsneyti um borð í flugvélinni og er verið að leita á hringlaga svæði sem er með 60 sjómílna radíus frá staðnum þar sem sambandi slitnaði . Um borð í flugvélinni voru þrír hermenn , tveir verktakar sem voru að fara til vinnu á herstöð Chile á Suðurskautinu , einn háskólanemi og aðrir um borð voru í flugher Chile . Um er að ræða 21 farþega og 17 í áhöfn . Chile stjórnar rúmlega 1.2 milljónum ferkílómetrum á Suðurskautinu og rekur þar níu herstöðvar . Herflugvél frá Chile hvarf í nótt með þrjátíu og átta manns innanborðs þegar vélin var á leið til Suðurskautslandsins . Sautján voru í áhöfn vélarinnar og tuttugu og einn farþegi .